Ραντάλ Κολό Μουανί

Ο **Ραντάλ Κολό Μουανί** (γεννημένος στις 5 Δεκεμβρίου 1998) είναι Γάλλος επαγγελματίας ποδοσφαιριστής που αγωνίζεται ως επιθετικός για την Τότεναμ Χότσπερ, ως δανεικός από την Παρί Σεν Ζερμέν και την Εθνική ομάδα της Γαλλίας.

Ο Κολό Μουανί ξεκίνησε την επαγγελματική του σταδιοδρομία στην Νάντη, όπου σκόραρε 23 γκολ σε 87 εμφανίσεις στην πρώτη ομάδα και βοήθησε την ομάδα του να κατακτήσει το Κύπελλο Γαλλίας. Το 2022 εντάχθηκε στην γερμανική Άιντραχτ Φραγκφούρτης ως ελεύθερος. Εκεί, σημείωσε 26 γκολ σε 50 αγώνες σε ένα χρόνο στο σύλλογο, πριν επιστρέψει στη Γαλλία για την Παρί Σεν Ζερμέν, σε μια συμφωνία που άγγξε τα 80εκ. ευρώ.

Ο Κολό Μουανί αγωνίστηκε σε επίπεδο νέων με την Κ21 της Γαλλίας και με την ομάδα που συμμετείχε στους Ολυμπιακούς αγώνες. Έκανε το διεθνές του ντεμπούτο τον Σεπτέμβριο του 2022 και ήταν μέλος της ομάδας της Γαλλίας που έφτασε στον τελικό του Παγκοσμίου Κυπέλλου ΦΙΦΑ του 2022 στο Κατάρ.

## Καριέρα σε συλλόγους

Γεννήθηκε στην γαλλική πόλη Μποντί από Κονγκολέζους γονείς και στα παιδικά του χρόνια, ο Κολό Μουανί αγωνίστηκε για διάφορα ομάδες του Παρισιού. Κατά την ίδια περίοδο, έκανε επίσης προπονήσεις με τους Ιταλικούς συλλόγους Βικένζα και Κρεμόνα, πριν ενταχθεί στην ακαδημία της Νάντ το 2015. Ο Κολό Μουανί έλαβε την πρώτη του πρόσκληση στην πρώτη ομάδα της Ναντ στις 12 Φεβρουαρίου του 2017, για ένα παιχνίδι εναντίον της Μαρσέιγ και στις 4 Ιουνίου του 2018, υπέγραψε το πρώτο του επαγγελματικό συμβόλαιο με την Νάντ. Έκανε το επαγγελματικό του ντεμπούτο σε μια ήττα με 3-0 από την Σαιντ-Ετιέν στις 30 Νοεμβρίου 2018 στα πλαίσια της Λιγκ 1. Στις 21 Ιανουαρίου του 2019, ξεκίνησε για πρώτη φορά βασικός, σε μια ήττα με 1-0 από την Ανζέ.

Τον Αύγουστο του 2019, ο Κολό Μουανί εντάχθηκε στην ΟΣ Μπουλόν ως δανεικός για μια σεζόν. Στις 30 Αυγούστου, έκανε την πρώτη του εμφάνιση με την νέα του ομάδα και σκόραρε το πρώτο του γκολ στις 21 Φεβρουαρίου 2020. Στην Μπουλόν, αναδείχθηκαν οι ικανότητές του, με τον παίκτη να τελειώνει την σεζόν με 3 γκολ και 5 ασιστ, βοηθώντας την ομάδα να φτάσει στην τρίτη θέση του τουρνουά, το οποίο έληξε πρόωρα λόγω της πανδημίας του COVID-19.

Ο Κολό Μουανί επέστρεψε στη Ναντ για την σεζόν 2020-21 και σκόραρε το πρώτο του γκολ με τα καναρίνια σε μια νίκη με 3-1 επί της Μπρεστ. Σκόραρε συνολικά 9 γκολ και πρόσφερε αρκετές ασιστ σε 37 εμφανίσεις του στο πρωτάθλημα, ωστόσο ο σύλλογος είχε μια δύσκολη σεζόν και τερμάτισε στην 17η θέση. Κατά τη διάρκεια των μπαράζ ανόδου/παραμονής, ο Κολό Μουανί σκόραρε ένα γκολ στους συνολικά δύο αγώνες, βοηθώντας την Ναντ να παραμείνει στην κατηγορία. Κατά τη διάρκεια της επόμενης σεζόν, η Ναντ κατέκτησε το Κύπελλο Γαλλίας με τον παίκτη να κατακτά το πρώτο του τρόπαιο.

### Άιντραχτ Φρανκφούρτης
Στις 4 Μαρτίου του 2022, η Άιντραχτ Φρανκφούρτης υπέγραψε προσύμφωνο με τον Κολό Μουανί, λίγο πριν από την λήξη του συμβολαίου του παίκτη στη Νάντ. Ο παίκτης υπέγραψε 5ετες συμβόλαιο με τον γερμανικό σύλλογο. Στις 26 Οκτωβρίου του 2022, σημείωσε το πρώτο του γκολ στο ΟΥΕΦΑ Τσάμπιονς Λιγκ, σε μια νίκη της ομάδας του με 2-1 επί της Μαρσέιγ, και την 1 Νοεμβρίου, σημείωσε το νικητήριο γκολ, σε μία νίκη με 2-1 επί της Σπόρτινγκ Λισαβόνας, εξασφαλίζοντας στην Άιντραχτ μία θέση στην φάση των 16 του Τσάμπιονς Λιγκ για πρώτη φορά στην ιστορία της στην εποχή του σύγχρονου Τσάμπιονς Λιγκ.

Στις 7 Φεβρουαρίου του 2023, ο Κολό Μουανί σκόραρε για πρώτη φορά στην καριέρα του δύο γκολ σε ένα ματς, σε μία εντός έδρας νίκη με 4–2 επί της Ντάρμστατ στα πλαίσια του Κυπέλλου Γερμανίας. Συνολικά κατά την πρώτη του σεζόν στην Μπούντεσλιγκα, ο Κολό Μουανί σκόραρε 15 γκολ και μοίρασε 11 ασίστς, στατιστικά που τον έκαναν τρίτο σκόρερ του πρωταθλήματος και δεύτερο σε ασίστ.

### Παρί Σεν Ζερμέν
Στις 1 Σεπτεμβρίου του 2023, ο Κολό Μουανί μετακόμισε στην Παρί Σεν Ζερμέν έναντι 75 εκατομμυρίων ευρώ, συν επιπλέον 15 εκατομμύρια ευρώ σε πιθανά μπόνους. Υπέγραψε 5ετες συμβόλαιο με τον σύλλογο του Παρισίου.

Στις 15 Σεπτεμβρίου, ο Κολό Μουανί έκανε το ντεμπούτο του στην Παρί Σεν Ζερμέν, μπαίνοντας ως αλλαγή στην ήττα με 3-2 από την ΟΖΚ Νις, δίνοντας την ασίστ στον Κιλιάν Εμπαπέ για το δεύτερο γκολ της ομάδας. Έκανε το ντεμπούτο του με τον σύλλογο στο ΟΥΕΦΑ Τσάμπιονς Λιγκ, ξεκινώντας παράλληλα για πρώτη φορά βασικός με την Παρί, σε μία εντός έδρας νίκη με 2-0 επί της Μπορούσια Ντόρτμουντ, τέσσερις ημέρες μετά το ντεμπούτο του στο πρωτάθλημα. Στις 24 Σεπτεμβρίου, ο Κολό Μουανί σκόραρε το πρώτο του γκολ με την Παρί Σεν Ζερμέν, σε μια νίκη με 4-0 επί της Ολιμπίκ Μαρσέιγ. Επίσης, έβγαλε την ασίστ στον Γκόνταλό Ράμος, ο σημείωσε το δεύτερο γκολ της αναμέτρησης. Στις 25 Οκτωβρίου, ο Κολό Μουανί σκόραρε το πρώτο του γκολ στο Τσάμπιονς Λιγκ με την φανέλα της Παρί Σεν Ζερμέν, σε μία νίκη με 3-0 επί της Μίλαν.

#### Γιουβέντους (δανεισμός)
Στις 23 Ιανουαρίου 2025, ο Κολό Μουανί παραχωρήθηκε δανεικός στην Γιουβέντους της Σέριε Α μέχρι το τέλος της σεζόν. Η ομάδα ανακοίνωσε ότι ο δανεισμός της κόστισε 1 εκατομμύριο ευρώ με επιπλέον κόστος 2,6 εκατομμύρια ευρώ, συν πιθανά μπόνους που έφταναν τα 2 εκατομμύρια ευρώ.

Στις 25 Ιανουαρίου, ο Κολό Μουανί έκανε το ντεμπούτο του με τη Γιουβέντους σε μια ήττα με 2–1 από τη Νάπολι, πετυχαίνοντας το μοναδικό γκολ της Γιουβέντους. Στις 2 Φεβρουαρίου, σημείωσε δύο γκολ σε μια νίκη με 4–1 εναντίον της Έμπολι στο Juventus Stadium. Στις 7 Φεβρουαρίου, σημείωσε άλλα δύο γκολ σε μια εκτός έδρας νίκη με 2–1 εναντίον της Κόμο, και σκοράροντας στα τρία πρώτα παιχνίδια της Σέριε Α, ισοφάρισε ένα ρεκόρ που είχε πετύχει τελευταία φορά για τον σύλλογο ο Ρομπέρτο ​​Μπάτζο το 1990.

#### Τότεναμ Χότσπερ (δανεισμός)
Στις 1 Σεπτεμβρίου 2025, ο Κολό Μουανί εντάχθηκε στην Τότεναμ Χότσπερ ως δανεικός μέχρι το τέλος της σεζόν.

## Διεθνής καριέρα
Ο Κολό Μουανί εκπροσώπησε την Εθνική Γαλλίας σε επίπεδο νέων. Συγκεκριμένα, αγωνίστηκε με την Γαλλία Κ21 και για την ομάδα που συμμετείχε στους Ολυμπιακούς Αγώνες.

Στις 15 Σεπτεμβρίου 2022, ο Κολό Μουανί έλαβε την πρώτη του κλήση στην Εθνική ομάδα της Γαλλίας για δύο αγώνες στα πλαίσια του Νέισιονς Λιγκ. Στις 16 Νοεμβρίου του 2022, ο Κολό Μουανί αντικατέστησε τον Κρίστοφερ Νκούνκου στην αποστολή της Γαλλίας για το Μουντιάλ του 2022, αφού ο τελευταίος αναγκάστηκε να αποσυρθεί λόγω τραυματισμού. Στις 14 Δεκεμβρίου του ίδιου έτους, ο Κολό Μουανί σκόραρε το πρώτο του γκολ για την Εθνική Γαλλίας, στον ημιτελικό αγώνα εναντίον της Εθνικής Μαρόκο, παίρνοντας το ριμπάουντ από σουτ του Κιλιάν Εμπαπέ. Το γκολ αυτό, κατατάσσεται ως το τρίτο γρηγορότερο γκολ από παίκτη που μπήκε αλλαγή στο Παγκόσμιο Κύπελλο, πίσω από τον Ρίτσαρντ Μοράλες και τον Έμπε Σαντ. Στον τελικό του Μουντιάλ απέναντι στην Αργεντινή, ο Κολό Μουανί κέρδισε ένα πέναλτι που μετατράπηκε στην συνέχεια σε γκολ από τον Κιλιάν Εμπαπέ, και στη συνέχεια σκόραρε στην διαδικασία των πέναλτι με την ομάδα του εν τέλη να χάνει το τρόπαιο με σκορ 4-2 στα πέναλτι. Στις καθυστερήσεις της παράτασης του τελικού, ο Κολό Μουανί έχασε μεγάλη ευκαιρία να δώσει το τρόπαιο στην χώρα του, με τον Εμιλιάνο Μαρτίνες να σταματάει την μπάλα με το πόδι. Η συγκεκριμένη απόκρουση ονομάστηκε από πολλούς η "απόκρουση της δεκαετίας".

## Διακρίσεις
**Νάντ**

* Κύπελλο Γαλλίας: 2021-22

**Παρί Σεν Ζερμέν**

* Λιγκ 1: 2023-24
* Κύπελλο Γαλλίας: 2023-24
* Σούπερ Καπ Γαλλίας: 2023

**Ατομικές**

* Ομάδα της σεζόν στην Μπούντεσλιγκα: 2022-23 
* Πρώτος σκόρερ του Κυπέλλου Γερμανίας: 2022-23
* Καλύτερη 11αδα της σεζόν στην Μπόυντεσλιγκα: 2022-23 
* Καλύτερη μεταγραφή της σεζόν στην Μπούντεσλιγκα: 2022-23
* Παίκτης του μήνα στην Σέριε Α: Φεβρουάριος 2025

## Παραπομπές

## Εξωτερικοί σύνδεσμοι

* Προφίλ στον ιστότοπο της Παρίσις Σεν Τζερμαν
* Ράνταλ Κολό ΜουάνιΣτοΓαλλική Ομοσπονδία Ποδοσφαίρου  (Γάλλικά)  
* Ράνταλ Κολό Μουάνι- Γαλλικές κλίμακες στατιστικώνΛιγκά 1- επίσης διαθέσιμοστα γαλλικά

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές ολυμπιακής ομάδας Γαλλίας
Κατηγορία:Ποδοσφαιριστές Σαμπιονά Νασιονάλ 3
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Παρί Σεν Ζερμέν
Κολό Μουανί
Κολό Μουανί
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία